Mustapha Kemal Atatürk

Mustapha Kemal (natus die 19 Maii 1881; mortuus die 10 Novembris 1938), post primum bellum mundanum rem publicam Turcarum restituit atque reformavit. Plurimi cives tamquam salvatorem aut heroem eum venerantur, cui, ut vero patri patriae, cognomen Ataturcus (Turcice Atatürk) a parlamento Turcarum anno 1934 additum est; quod vocabulum, 'pater Turcarum' significans, postea saepe solum per se ad eum designandum adhiberi solet.

 Vita et facta 
Mustapha Kemal natus est Thessalonicae anno 1881. Dux diuturna militia spectatus, cum anno 1915 Britannos, ne ad Constantinopolim ire possent, prohibuisset, quominus Hellesponto potirentur, quamvis Turcia bello superata esset, anno 1921, quidquid supererat de imperio Turcarum imperatore invito tam feliciter redintegravit, ut Graecorum exercitum Asiae Occidentalis occupandae cupidum e finibus patriae propellere posset. Graecos autem ipsos, qui diutius duobus milibus annorum et septingentis in Asia habitaverant, numero ad ter decies centena milia, in Graeciam expulit, Turcarum ex Europa ortarum ad quater centena milia in Turciam recepit.

Quam ob rem sua auctoritas tanta est facta ut, cum in re publica ad exemplum populorum Europaeorum radicitus renovanda et restituenda, nihil non moliretur: omnia facile impetraverit. Abolito igitur regno et pontificatu imperatoris summaque rerum Constantinopoli Ancyram translata cultum religionis a rebus publicis procul removit feminasque eiusdem iuris esse curavit atque viros. Anno 1928, linguam Turcicam in abecedarium Latinum converti iussit. Quas leges ne quis converteret, id quod nostra aetate iudicantibus tyrannico quodam more fecisse a multis videtur, quae gentes quam populus Turcarum multitudine minores in Turcia sedes habent, velut Carduchi, Armenii, Lases, eas linguis institutionibus moribusque oppressis sub Turcarum nomine coegit omnes et exercitui custodiam rei publicae perpetuam mandavit.

Mortuus est Atatürk Constantinopoli die 10 Novembris 1938.

 Bibliographia 
 Ahmad, Feroz. 1993. The Making of Modern Turkey. Londinii, Novi Eboraci: Routledge. ISBN 978-0-415-07835-1.
 Armstrong, Harold Courtenay. 1972. Grey Wolf, Mustafa Kemal: An Intimate Study of a Dictator. Freeport Novi Eboraci: Books for Libraries Press. ISBN 978-0-8369-6962-7.
 .
 .
 .
 .
 .
 .

 .
 .
 .
 .
 .
 .
 .
 .
 .
 .
 .
 .
 .
 .
 .
 .

 Diurna
 .
 .
 .
 .
 .
 .
  .
 .
 .

 Aëroportus Atatürk
 Neoturcae

 Nexus externi 
 Situs interretialis Mustaphae Kemal Ataturci proprius.

Categoria:Duces civitatum
Categoria:Gubernatores civitatum
Categoria:Incolae Imperii Ottomanici
Categoria:Politici Turciae
Categoria:Rerum novarum cupidi